

**Мүдделі тараптар өкілдерінің "Аджип Қарашығанақ Б.В." және "Бритиш Газ эксплорейшн энд Продакшн Лимитед" компанияларының филиалдарынан бюджеттік міндеттемелерді өндіріп алу мәселесі бойынша бірыңғай пікірін пысықтау жөніндегі арнаулы комиссия құру туралы**

Қазақстан Республикасы Премьер-Министрінің Өкімі 1999 жылғы 24 наурыз N 37-ө

     1998 жылғы тамызда "Аджип Қарашығанақ Б.В." және "Бритиш Газ

эксплорейшн энд Продакшн Лимитед" компанияларының филиалдарын салықтық

тексерудің нәтижесінде пайда болған келіспеушіліктерді қарау мақсатында:

     1. Мына құрамда ведомствоаралық комиссия құрылсын:

     Кәкімжанов Зейнолла       - Қазақстан Республикасының

     Халидоллаұлы                Мемлекеттік кіріс министрі,

                                 Комиссияның төрағасы

     Сәйденов Әнуар            - Қазақстан Республикасы

     Ғалимоллаұлы                Инвестициялар жөніндегі

                                 агенттігінің төрағасы, Комиссия

                                 төрағасының орынбасары

                   Комиссия мүшелері:

     Ертілесова Жанат          - Қазақстан Республикасының

     Жұрғалиқызы                 Қаржы бірінші вице-министрі

     Досаев Ерболат            - Қазақстан Республикасының

     Асқарбекұлы                 Энергетика, индустрия және

                                 сауда вице-министрі

     Уәйісов Мерей             - Қазақстан Республикасының

     Құрманұлы                   Әділет вице-министрі

     Қаппаров Нұрлан           - "Қазақойл" ұлттық мұнайгаз

     Жамбылұлы                   компаниясының президенті

     2. Комиссия 1999 жылдың 25 сәуіріне дейін мерзімде:

       - компаниялардың уәкілетті өкілдерімен аталған мәселе бойынша

көзқарастарды және пайда болған келіспеушіліктерді шешудің жолдарын

айқындау үшін келіссөздер жүргізсін;

     - келісім-шарттардың терминдері мен редакцияларының мәндерін айқындау

жөнінде келісілген көзқарастарға келсін;

     - қажет болған жағдайда жер қойнауын пайдалануға арналған келісім

шарттарға мүмкін болатын өзгерістер енгізуді айқындасын;

     - жүргізілген салықтық тексерулердің нәтижелері бойынша бюджеттік

міндеттемелер жөнінде келісілген ұсыныстар енгізсін.

     3. 1999 жылдың 1 мамырына Қазақстан Республикасының Үкіметіне жасалған

жұмыс туралы ақпарат ұсынсын.

     Премьер-Министр

   Оқығандар:

   Қобдалиева Н.

   Омарбекова А.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК